cyanic-selkie/wikianc huggingface dataset:
จังหวัดซูลาเวซีเหนือ
ซูลาเวซีเหนือ หรือ ซูลาเวซีอูตารา (Sulawesi Utara, North Sulawesi) เป็นจังหวัดหนึ่งในประเทศอินโดนีเซีย ตั้งอยู่บนคาบสมุทรมีนาฮาซาทางตอนเหนือของเกาะซูลาเวซี ทางทิศใต้ของประเทศฟิลิปปินส์และทางทิศตะวันออกเฉียงใต้ของประเทศมาเลเซีย โดยอยู่ติดกับประเทศฟิลิปปินส์ทางทิศเหนือ ติดกับทะเลโมลุกกะทางทิศตะวันออก ติดกับจังหวัดโก-รนตาโลทางทิศตะวันตก และติดกับอ่าวโตมีนีทางทิศใต้ เมืองหลักของจังหวัดคือเมืองมานาโด โดยจังหวัดมีประชากร 4,135,526 คน จากข้อมูลการสำรวจสำมะโนประชากรปี ค.ศ. 2010 และจากข้อมูลประชากรอย่างเป็นทางการล่าสุดในเดือนมกราคม 2014 มีประชากร 4,353,540 คน เมืองมานาโดยังเป็นประตูหลักและศูนย์กลางเศรษฐกิจของจังหวัด เมืองสำคัญอื่น ๆ เช่น โตโมฮนและบีตุง จังหวัดมีภูเขา 41 ลูกที่มีความสูงตั้งแต่ ,112–1,995 เมตร (3,648–6,545 ฟุต) ทางด้านธรณีวิทยาภูมิภาคนี้ยังเป็นภูเขาไฟใหม่โดยส่วนใหญ่ มีการระเบิดหลายครั้งและเป็นภูเขาไฟทรงกรวยที่ยังครุกรุ่นอยู่ ที่พบได้ตอนกลางของมีนาฮาซา โบลาอังโมงนโดว และหมู่เกาะซางีเฮอ
หน่วยการบริหาร
พื้นที่จังหวัดซูลาเวซีเหนือแบ่งออกเป็น 11 อำเภอหรือกาบูปาเต็น 4 นครหรือโกตา และ 171 ตำบลหรือเกอจามาตัน
• อำเภอเกอปูเลาวันซางีเฮอ (Kabupaten Kepulauan Sangihe)
• อำเภอเกอปูเลาวันซีเยาตากูลันดังบียาโร (Kabupaten Kepulauan Siau Tagulandang Biaro)
• อำเภอเกอปูเลาวันตาเลาด์ (Kabupaten Kepulauan Talaud)
• อำเภอโบลาอังโมงนโดว (Kabupaten Bolaang Mongondow)
• อำเภอโบลาอังโมงนโดวใต้ (Kabupaten Bolaang Mongondow Selatan)
• อำเภอโบลาอังโมงนโดวเหนือ (Kabupaten Bolaang Mongondow Utara)
• อำเภอมีนาฮาซา (Kabupaten Minahasa)
• อำเภอมีนาฮาซาตะวันออกเฉียงใต้ (Kabupaten Minahasa Tenggara)
• อำเภอมีนาฮาซาใต้ (Kabupaten Minahasa Selatan)
• อำเภอมีนาฮาซาเหนือ (Kabupaten Minahasa Utara)
• โกตาโมบากู (Kotamobagu)
• โตโมฮน (Tomohon)
• บีตุง (Bitung)
• มานาโด (Manado; เมืองหลัก)
โชชีกัลโก
ลักษณะทางสถาปัตยกรรมและประติพิมพศาสตร์ของโชชีกัลโกแสดงให้เห็นถึงความใกล้ชิดกับเตโอตีวากาน พื้นที่อารยธรรมมายา และวัฒนธรรมมาตลัตซิงกาแห่งหุบเขาโตลูกา ทุกวันนี้ชาวบ้านกูเอนเตเปกซึ่งตั้งอยู่ใกล้กับโชชีกัลโกยังใช้ภาษานาวัตล์กันอยู่
ศูนย์ประกอบพิธีกรรมหลักตั้งอยู่บนเนินปรับระดับแห่งหนึ่ง โดยมีซากโครงสร้างที่อยู่อาศัยซึ่งส่วนใหญ่ยังไม่ได้รับการขุดค้นตั้งอยู่ตามลานตะพักยาวบนเชิงลาด มีผู้เข้าครอบครองพื้นที่นี้เป็นครั้งแรกเมื่อ 200 ปีก่อนคริสต์ศักราช แต่ไม่ได้พัฒนาขึ้นเป็นศูนย์กลางชุมชนเมืองจนกระทั่งสมัยคลาสสิกตอนปลาย (ค.ศ. 700–900) สถาปัตยกรรมที่ตั้งตระหง่านอยู่เกือบทั้งหมดในแหล่งสร้างขึ้นในเวลานี้ เมืองนี้อาจเคยมีประชากรสูงสุดถึง 20,000 คน โชชีกัลโกเจริญรุ่งเรืองถึงขีดสุดหลังการล่มสลายของเตโอตีวากาน และมีการสันนิษฐานว่าโชชีกัลโกอาจมีส่วนทำให้เตโอตีวากานเสื่อมลงด้วย
โชชีกัลโกเป็นแหล่งมรดกโลกของยูเนสโกและเป็นสถานที่ท่องเที่ยวแห่งหนึ่ง ในเขตแหล่งโบราณคดียังมีพิพิธภัณฑ์ที่มีวัตถุจัดแสดงจำนวนมาก
ตียงวีล
ตียงวีล (Thionville) หรือชื่อในภาษาเยอรมันคือ ดีเดินโฮเฟิน (Diedenhofen) เป็นเทศบาลในจังหวัดมอแซล แคว้นกร็องแต็สต์ของประเทศฝรั่งเศส ตั้งอยู่ใกล้กับพรมแดนประเทศลักเซมเบิร์กและประเทศเยอรมนี
เมื่อจักรวรรดิโรมันตะวันตกล่มสลายลงในศตวรรษที่ 5 ชนอลามันน์เชื้อสายเยอรมันก็เข้ามาตั้งถิ่นฐานบริเวณเมืองแห่งนี้ หลังจากนั้น เมืองแห่งนี้ก็พัฒนาขึ้นและเป็นส่วนหนึ่งของจักรวรรดิโรมันอันศักดิ์สิทธิ์ตั้งแต่ศตวรรษที่ 10 เป็นต้นมา อย่างไรก็ตาม เมื่อปรัสเซียได้รับชัยชนะในสงครามฝรั่งเศส-ปรัสเซียในปี ค.ศ. 1870 เมืองแห่งนี้ก็ถูกผนวกเป็นส่วนหนึ่งของจักรวรรดิเยอรมัน จนกระทั่งเยอรมันพ่ายแพ้ในสงครามโลกครั้งที่หนึ่ง เมืองตียงวีลก็กลับคืนสู่ฝรั่งเศสอีกครั้งด้วยผลของสนธิสัญญาแวร์ซายในปี ค.ศ. 1919
วัดห้วยไทรงาม
วัดห้วยไทรงาม ตั้งอยู่บ้านห้วยไทรงาม หมู่ที่ 3 ตำบลหนองพลับ อำเภอหัวหิน จังหวัดประจวบคีรีขันธ์ สังกัดคณะสงฆ์มหานิกาย มีที่ดิน จำนวน 29 ไร่ 1 งาน 40 ตารางวา
อาคารเสนาสนะประกอบด้วย อุโบสถ สร้างด้วยคอนกรีตเสริมเหล็ก เมื่อ พ.ศ. 2533 กว้าง 8 เมตร ยาว 24 เมตร ศาลาอเนกประสงค์ 1 หลัง สร้างด้วยไม้ เมื่อ พ.ศ. 2521 ศาลาบำเพ็ญกุศล สร้างด้วยไม้ หอระฆัง สร้างด้วยคอนกรีตเสริมเหล็ก จำนวน 1 หลัง ปูชนียวัตถุ ได้แก่ พระประธานในอุโบสถ ปางสมาธิ จำนวน 1 องค์ หน้าตักกว้าง 2 เมตร สูง 2.5 เมตร
วัดห้วยไทรงาม ตั้งวัดเมื่อ พ.ศ. 2522 ตั้งชื่อวัดตามชื่อหมู่บ้าน พื้นที่ตั้งวัดอยู่ใกล้ลำห้วยและต้นไทรใหญ่ขึ้นบริเวณลำห้วย ผู้ดำเนินการสร้างวัด คือ นายแป้น ยอดทอง และเป็นผู้ยกที่ดินให้สร้างวัด ได้รับพระราชทานวิสุงคามสีมา เมื่อวันที่ 8 พฤศจิกายน พ.ศ. 2536 เขตวิสุงคามสีมา กว้าง 28.50 เมตร ยาว 44.50 เมตร
ปลาฉลามครุย
มีชื่อวิทยาศาสตร์ว่า Chlamydoselachus anguineus ในอยู่ในวงศ์ Chlamydoselachidae เดิมเคยเชื่อว่าสูญพันธุ์ไปแล้ว แต่มีรายงานพบในหลายพื้นที่ รวมถึงในเขตน่านน้ำของญี่ปุ่น  ทำให้ปลาฉลามครุยกลายเป็น "ซากดึกดำบรรพ์มีชีวิต" อีกชนิดหนึ่งของโลก  เพราะเชื่อว่ามันไม่ได้เปลี่ยนแปลงรูปร่างลักษณะเลยมาตั้งแต่ยุคครีเทเชียส จนกระทั่งถึงปัจจุบัน thumb|left|บริเวณส่วนหัว thumb|left|ลักษณะฟันและปาก ในเดือนมกราคม ค.ศ. 2007 ปลาฉลามชนิดนี้ได้สร้างความฮือฮากลายเป็นข่าวโด่งดังไปทั้งโลก เมื่อชาวประมงชาวญี่ปุ่นสามารถจับตัวอย่างที่ยังมีชีวิตได้ตัวหนึ่งในเขตน้ำตื้นใกล้ชายฝั่งใกล้สวนน้ำอะวาชิมา ในนครชิซูโอกะทางภาคตะวันตกเฉียงใต้ของกรุงโตเกียว ซึ่งเชื่อว่าปลาตัวนี้ลอยขึ้นมาเพราะร่างกายอ่อนแอเนื่องจากความร้อนที่ขึ้นสูงของอุณหภูมิของน้ำ ซึ่งมีชีวิตอยู่ได้ไม่นานก็ตายไป
เชื่อว่าปลาฉลามชนิดนี้ กระจายพันธุ์อยู่ในเขตน้ำลึกใกล้นอร์เวย์, แอฟริกาใต้, นิวซีแลนด์, ชิลี และญี่ปุ่น มีรูปร่างเรียวยาวคลายปลาไหลหรืองูทะเล เป็นไปได้ว่าตำนานงูทะเลขนาดใหญ่ที่เป็นเรื่องเล่าขานของนักเดินเรือในสมัยอดีตอาจมีที่มาจากปลาฉลามชนิดนี้ มีผิวสีน้ำตาลหรือเทาเข้ม มีซี่กรองเหงือก 6 คู่ สีแดงสด และฟูกางออกเหมือนซาลาแมนเดอร์บางชนิด ทำให้ดูแลเหมือนครุย ซึ่งมีไว้สำหรับดูดซับออกซิเจนโดยเฉพาะ เนื่องจากในทะเลลึกมีปริมาณออกซิเจนน้อยกว่าด้านบนถึงกว่าครึ่ง ปากกว้างเลยตำแหน่งของตา ภายในปากมีฟันที่แตกเป็นดอกแหลม ๆ 3 แฉก ทำให้สันนิษฐานว่าเป็นปลาที่ล่าปลาเล็กเป็นอาหารที่เก่งฉกาจชนิดหนึ่ง  ความยาวเมื่อโตเต็มที่ประมาณ 6.5 ฟุต
สามสี
สามสี เป็นชื่อของหมาพันธุ์บาสเซ็ท ฮาวด์เพศผู้ สัตว์เลี้ยงของหม่อมราชวงศ์คึกฤทธิ์ ปราโมชระหว่างดำรงตำแหน่งนายกรัฐมนตรี เมื่อ พ.ศ. 2518-2519 หม่อมราชวงศ์คึกฤทธิ์ได้สามสีมาจากเพื่อน ตั้งชื่อตามสีตัว ที่เป็นลายด่างสามสีสลับกัน คือ สีขาว สีดำ และสีน้ำตาล
หม่อมราชวงศ์คึกฤทธิ์เขียนไว้ในคอลัมน์ ข้างสังเวียน ในหนังสือพิมพ์สยามรัฐ เมื่อ พ.ศ. 2521 ว่าจะเลี้ยงสามสีและเสือใบ เป็นคู่สุดท้าย เพราะตนเองก็อายุมากแล้ว หากตายไปเสียก่อนหมา ก็จะทำให้หมาต้องเศร้าโศก และต้องเป็นภาระให้คนข้างหลังต้องเลี้ยงดู
สามสีตายเมื่อประมาณ พ.ศ. 2524 ส่วนเสือใบ ยังมีอายุยืนถึงหลัง พ.ศ. 2529
ปลาผีเสื้อติดหินน่าน
ปลาผีเสื้อติดหินน่าน ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Hemimyzon nanensis อยู่ในวงศ์ปลาค้อ (Balitoridae) มีส่วนหัวและลำตัวตอนบนแบนราบ ปากเล็กมากอยู่ด้านล่างของจะงอยปาก ครีบอกและครีบท้องกว้าง ด้านหลังมีสีกากีหรือน้ำตาลอ่อนและมีแต้มกลมสีคล้ำ ท้องสีจาง
ขนาดเมื่อโตเต็มที่ประมาณ 4–7 เซนติเมตร
ปลาผีเสื้อติดหินน่าน สามารถใช้ครีบอกที่กว้างแกะแนบติดกับแก่งหินที่มีกระแสน้ำไหลเชี่ยว โดยกินอาหารจำพวกตัวอ่อนของแมลงน้ำและสัตว์หน้าดินขนาดเล็ก โดยการกระจายพันธุ์พบเฉพาะแหล่งน้ำที่เป็นลำธารน้ำตกบนภูเขาหรือในป่าดิบชื้นที่เป็นแหล่งต้นน้ำของแม่น้ำน่านแห่งเดียวเท่านั้น
วัดบุรณศิริมาตยาราม
วัดบุรณศิริมาตยาราม เป็นพระอารามหลวงชั้นตรี ชนิดสามัญ ตั้งอยู่ที่บนถนนอัษฎางค์ แขวงศาลเจ้าพ่อเสือ เขตพระนคร กรุงเทพมหานคร สร้างโดยเจ้าพระยาสุธรรมมนตรี ปรากฏในพระราชพงศาวดารกรุงรัตนโกสินทร์ รัชกาลที่ 3 ว่า กรมหมื่นเสนีเทพ (พระองค์เจ้าอสุนี) พระโอรสในสมเด็จพระบวรราชเจ้ามหาสุรสิงหนาท เป็นผู้สร้างวัดขึ้นแต่ยังค้างอยู่ จนกระทั่งพระยามหาอำมาตย์ (ต่อมาคือ เจ้าพระยาสุธรรมมนตรี (บุญศรี ต้นสกุล บุรณศิริ)) ดำเนินการสร้างต่อจนเสร็จ ในสมัยรัชกาลที่ 4
เมื่อวันที่ 24 ตุลาคม พ.ศ. 2520 กรมศิลปากร ได้ประกาศขึ้นทะเบียนวัดเป็นโบราณสถาน
สไปรต์
สไปรต์ (sprite) อาจหมายถึง
อารี ไกรนรา
อารี ไกรนรา เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบบัญชีรายชื่อ ในปี 2562 สังกัดพรรคเพื่อชาติ เป็นอดีตหัวหน้าหน่วยรักษาความปลอดภัย แนวร่วมประชาธิปไตยต่อต้านเผด็จการแห่งชาติ และอดีตเลขานุการรัฐมนตรีว่าการกระทรวงมหาดไทย ในรัฐบาลยิ่งลักษณ์ ชินวัตร อดีตผู้อำนวยการฝ่ายทรัพยากรบุคคลสถานีโทรทัศน์พีทีวี อดีตหัวหน้าฝ่ายแนะแนวนักศึกษา มหาวิทยาลัยรามคำแหง
ประวัติ
อารี ไกรนรา เกิดเมื่อวันที่ 6 มกราคม พ.ศ. 2496 จบการศึกษาระดับปริญญาตรีครุศาสตรบัณฑิต (สังคมศึกษา) จากมหาวิทยาลัยราชภัฏพระนคร และปริญญาโท รัฐศาสตรมหาบัณฑิต (สื่อสารการเมือง) จากมหาวิทยาลัยเกริก
การทำงาน
อารี ไกรนรา เข้าสู่การเมืองด้วการลงสมัคร ส.ส.นครศรีธรรมราช ตั้งแต่การเลือกตั้งกุมภาพันธ์ 2548 สังกัดพรรคไทยรักไทยแต่พ่ายแพ้ และการเลือกตั้ง 2550 สังกัดพรรคพลังประชาชนแต่ไม่ได้รับเลือกตั้ง จากนั้นเข้าร่วมงานการเมืองกับกลุ่ม แนวร่วมประชาธิปไตยต่อต้านเผด็จการแห่งชาติ ทำหน้าที่เป็นหัวหน้าหน่วยรักษาความปลอดภัย (การ์ด นปช.) และเป็นคนสนิทของจตุพร พรหมพันธุ์ ซึ่งจตุพร เคยเสนอชื่อเขาให้ได้รับการแต่งตั้งเป็นนักวิชาการประจำกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ ลำดับที่ 3 ของพรรคเพื่อชาติ และได้รับเลือกตั้งเป็น ส.ส.สมัยแรก ในการทำหน้าที่สมาชิกสภาผู้แทนราษฎรดังกล่าว เขาเคยลงมติสวนทางกับมติของฝ่ายค้านในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 ส่งผลให้ จตุพร พรหมพันธุ์ ออกมาเปิดเผยว่านี่คือการแยกทางกันทางการเมืองอย่างเป็นทางการกับนายอารี
อารี ลาออกจากพรรคเพื่อชาติ และตำแหน่งสมาชิกสภาผู้แทนราษฎรแบบบัญชีรายชื่อ ต่อมาได้ย้ายไปสังกัดพรรคภูมิใจไทย (ภจท.) ในเดือนธันวาคม พ.ศ. 2565 โดยเขาได้รับแต่งตั้งเป็นที่ปรึกษารัฐมนตรีว่าการกระทรวงการท่องเที่ยวและกีฬา อีกทั้งเป็นผู้อำนวยการเลือกตั้งของพรรคประจำจังหวัดนครศรีธรรมราชในการเลือกตั้ง พ.ศ. 2566 และลงสมัคร ส.ส. ระบบบัญชีรายชื่อของ ภจท. ในลำดับที่ 19
การเมืองภาคประชาชน
การเมืองภาคประชาชน คือ การเคลื่อนไหวของประชาชนเพื่อกำหนดนโยบายสาธารณะโดยตรง โดยไม่ผ่านทางตัวแทนของพรรคการเมือง หรือหน่วยงานราชการ การเมืองภาคประชาชนเป็นอีกรูปแบบหนึ่งของการดำเนินกิจกรรมทางการเมือง ซึ่งย้ำแนวคิดที่ว่า "การเมืองไม่ใช่แค่การเลือกตั้ง" การเมืองภาคประชาชนเป็นคำจำกัดความโดย นิธิ เอียวศรีวงศ์ แบ่งพิจารณาได้ 3 แนวทางปฏิบัติ ดังนี้
ธนบัตรไทย
ในรัชกาลพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ประกาศใช้ "ตั๋วกระดาษ" ราคา 1 อัฐ เมื่อวันที่ 29 มิถุนายน พ.ศ. 2417 เพื่อใช้แทนเงินเหรียญกษาปณ์ที่ไม่เพียงพอต่อการใช้งาน ซึ่งเป็นที่มาของคำว่า "อัฐกระดาษ" ที่ใช้เรียกขานกันในหมู่ประชาชน ต่อมาในปี พ.ศ. 2432-2442 ทรงอนุญาตให้ธนาคารต่างประเทศที่เข้ามาเปิดสาขาดำเนินงานในประเทศไทย คือ ธนาคารฮ่องกงและเซี่ยงไฮ้, ธนาคารชาเตอรด์แห่งอินเดีย ออสเตรเลีย และจีน และธนาคารแห่งอินโดจีน ให้สามารถออกธนบัตรของตัวเองได้ เรียกว่า "แบงก์โน้ต" หรือ "แบงก์" นับว่าเป็น "บัตรธนาคาร" รุ่นแรกๆ ที่มีใช้ในประเทศไทย จนถึงวันที่ 7 กันยายน พ.ศ. 2445 จึงทรงให้ยกเลิก และประกาศใช้ "ธนบัตร" แบบแรกของประเทศไทยอย่างเป็นทางการ
ชนิดราคาของธนบัตรไทยนั้นจะมีจะมีอยู่ 3 ประเภท ได้แก่
1.ชนิดราคาธนบัตรไทยที่ถูกใช้ในปัจจุบัน
ธนบัตร 20 บาท, ธนบัตร 50 บาท , ธนบัตร 100 บาท , ธนบัตร 500 บาท , ธนบัตร 1000 บาท
2.ชนิดราคาธนบัตรไทยที่ถูกยกเลิก
ธนบัตร 60 บาท, ธนบัตร 70 บาท , ธนบัตร 500000 บาท
ธนบัตรแบบพิเศษ
เป็นธนบัตรที่ออกใช้หมุนเวียนนอกเหนือจากแบบที่ใช้อย่างเป็นทางการข้างต้น ประกาศใช้งานระหว่างวันที่ 25 มกราคม 2485 ถึง 3 มิถุนายน 2489 ซึ่งเป็นช่วงสงครามโลกครั้งที่ 2 ที่เกิดการขาดแคลนธนบัตรใช้งานขณะนั้น
ราคา 1 บาท ประกาศใช้ 25 มกราคม 2485 ขนาด 6.3 x 11.7 ซม. สีน้ำเงิน
ราคา 1,000 บาท ขนาด 10.5 x 19.5 ซม.
รุ่นที่ 1 ประกาศใช้ 25 สิงหาคม 2486 ด้านหน้า สีแดงแก่ พื้นเหลือง ด้านหลัง สีน้ำตาล พื้นเหลือง
รุ่นที่ 2 ประกาศใช้ 1 มีนาคม 2487 สีเหมือนรุ่น 1 แต่จะแดงเข้มกว่า
ราคา 50 บาท ขนาด 6.5 x 12.5 ซม. กรมแผนที่ทหารพิมพ์เพื่อจะนำไปใช้ที่มณฑลมลายูตอนเหนือ สี่รัฐ โดยพิมพ์ราคาเป็น 1 ดอลล่า แต่ไม่ได้นำออกใช้ เมื่อเกิดขาดแคลนธนบัตรจึงนำออกมาแก้เป็นราคา 50 บาท ด้านหน้า กรอบสีม่วง พื้นเหลือง ด้านหลัง ลายสีม่วง พื้นเหลือง
รุ่นที่ 1 ประกาศใช้ 8 กุมภาพันธ์ 2488 การพิมพ์แก้ : (1) พิมพ์ด้วยหมึกดำทับ -เลข 1 อาหรับ -คำ หนึ่งดอลล่า -อักษรมลายูกับจีนทั้งหมด (2) ด้านหน้า พิมพ์เลข 50 ด้วยหมึกแดงบนลายน้ำ (3) ด้านหน้า พิมพ์ "ห้าสิบบาท" ด้วยหมึกแดง ใต้คำ รัถบาลไทย
รุ่นที่ 2 ประกาศใช้ 13 กุมภาพันธ์ 2488 การพิมพ์แก้ : ด้านหน้า (1) แก้เฉพาะการพิมพ์ " ห้าสิบบาท" ด้วยหมึกดำทับ "หนึ่งดอลล่า" (2) พิมพ์ลายมือชื่อรัฐมนตรีว่าการกระทรวงการคลังบนลายน้ำ (3) ลายมือชื่อรัฐมนตรีกระทรวงการคลัง มี นายควง อภัยวงศ์ เพิ่มอีกหนึ่งท่าน
ราคา 50 สตางค์ ประกาศใช้ 30 มีนาคม 2489 เดิมเป็นธนบัตรแบบ 5 ราคา 10 บาท ที่ทางการญี่ปุ่นจัดพิมพ์ที่ชวา ซึ่งเป็นธนบัตรที่มีคุณภาพต่ำทั้งกระดาษและหมึกพิมพ์ และไม่มีลายน้ำเพื่อป้องกันการปลอมแปลงด้วย จึงนำมาแก้ไขใช้งานด้วยการพิมพ์ทับด้วยหมึกดำ
ด้านหน้า (1) พิมพ์ "๕๐ ส.ต." ทับเลข ๑๐ เดิมที่มุม ยกเว้น มุมล่างขวาที่ไม่มีตัวเลข (2) พิมพ์ "ห้าสิบ ส.ต." ทับ "สิบ บาท" ตรงกลาง ใต้คำว่า รัฐบาล ไทย (3) พิมพ์เลขหมวดขนาบข้างหน้าและหลังของคำว่า รัฐบาล ไทย ด้วยอักษรไทยอยู่เหนือเลขอาหรับ
ด้านหลัง พิมพ์ "๕๐ ส.ต." ทับเลข ๑๐ เดิมที่มุมบนทั้งสองข้าง
ราคา 1 บาท ประกาศใช้ 3 มิถุนายน 2489 เป็นพันธบัตรที่ทางการอังกฤษพิมพ์ไว้ใช้งานเมื่อตีเอาประเทศไทยจากญี่ปุ่น แต่ไม่ได้ใช้ เมื่อสงครามสงบลงจึงมอบให้ทางการไทย เมื่อเกิดขาดแคลนธนบัตรจึงได้นำมาแก้ไขใช้งาน มีขนาด 7.3 x 11.4 ซม. สีน้ำเงิน
ด้านหน้า (1) พิมพ์ "รัฐบาลไทย" (บน) และ "ธนบัตรเป็นเงินที่ชำระหนี้ได้ตามกฎหมาย" (ล่าง แต่บางฉบับก็ไม่มีคำว่า ที่) ด้วยหมึกดำ เหนือคำว่า "ONE BAHT" (2) เลขหมาย -เลขหมวด อักษรไทย (เหนือ) และเลขอาหรับ (ล่าง) -เลขฉบับ เลขอาหรับ
ด้านหลัง ไม่ได้พิมพ์แก้ไข
ธนบัตรที่ระลึกและบัตรธนาคาร
ธนบัตรที่ระลึกและบัตรธนาคาร เป็นธนบัตรที่ออกเนื่องในวาระสำคัญต่าง ๆ เช่น ธนบัตรที่ระลึกเฉลิมพระเกียรติ พระบาทสมเด็จพระเจ้าอยู่หัว รัชกาลที่ ๙ เนื่องในโอกาสฉลองสิริราชสมบัติ ครบ 60 ปี เป็นต้น มูลค่าแลกเปลี่ยนมักจะสูงกว่าราคาที่กำหนด ธนบัตรชนิดนี้จะพิมพ์ออกมาเพียงครั้งเดียวไม่มีการพิมพ์ทดแทน ส่วนบัตรธนาคารก็จะคล้ายกับธนบัตรที่ระลึก จะต่างกันที่การออกบัตรธนาคารกระทำโดยธนาคารแห่งประเทศไทย ไม่ใช่ออกโดยรัฐบาลไทย ซึ่งก็มีเพียงแบบเดียวที่ออกมาในรัชสมัยรัชกาลที่ ๙ คือ บัตรธนาคาร ชนิดราคา 60 บาท ที่ออกใช้เมื่อวันที่ 5 ธันวาคม 2530 (ประกาศใช้ 3 มิถุนายน 2530)
เอฟ-8 ครูเซเดอร์
เอฟ-8 ครูเซเดอร์ เดิมทีชื่อ เอฟ8ยู (F-8 Crusader) เป็นเครื่องบินขับไล่เครื่องยนต์เดียวบนเรือบรรทุกเครื่องบินที่สร้างโดย วอท มันเข้ามาแทนที่เอฟ-7 คัทลาส เอฟ-8 ลำแรกได้ทำการบินเมื่อเดือนกุมภาพันธ์ พ.ศ. 2498 และเป็นเครื่องบินลำสุดท้ายของสหรัฐอเมริกาที่ใช้ปืนเป็นอาวุธหลัก อาร์เอฟ-8 ครูเซเดอร์เป็นแบบที่ทำหน้าที่สอดแนมถ่ายรูปและได้ทำงานนานกว่าเครื่องบินรุ่นใดๆ ของสหรัฐฯ อาร์เอฟ-/ ได้ทำหน้าที่สำคัญในช่วงวิกฤตการณ์ขีปนาวุธคิวบาด้วยการถ่ายรูปที่สำคัญเอาไว้ กองทัพเรือสำรองสหรัฐฯ ได้ใช้อาร์เอฟ-8 จนถึงปีพ.ศ. 2530
คณะรักษาความสงบเรียบร้อยแห่งชาติ
คณะ รสช. ให้เหตุผลในการยึดอำนาจว่า
ผู้บริหาร
ภายหลังการยึดอำนาจ คณะ รสช. ได้แต่งตั้งให้บุคคล ดังนี้
== คณะกรรมการนโยบายแห่งชาติ ==
คณะกรรมการตรวจสอบทรัพย์สิน
คณะ รสช. ได้ออกคำสั่งคณะ รสช. ฉบับที่ 26 ลงวันที่ 25 กุมภาพันธ์ พ.ศ. 2534 แต่งตั้ง คณะกรรมการตรวจสอบทรัพย์สิน (คตส.) มีพลเอกสิทธิ จิรโรจน์ เป็นประธาน ทำการอายัติและตรวจสอบทรัพย์สินของอดีตรัฐมนตรีในรัฐบาลพลเอกชาติชาย ชุณหะวัณ จำนวน 23 คน ผลการตรวจสอบทรัพย์สิน สรุปให้ยึดทรัพย์ของอดีตรัฐมนตรีจำนวน 10 คน
ในเวลาต่อมา ผู้ถูกยึดทรัพย์ได้ฟ้องคดีต่อศาลว่า คำสั่งของ รสช. และ คตส. ไม่ชอบด้วยกฎหมาย ศาลฎีกามีคำพิพากษาในวันที่ 26 มีนาคม พ.ศ. 2536 ว่าคำสั่งดังกล่าวไม่มีผลบังคับใช้ตามกฎหมาย และให้เพิกถอนคำสั่งการยึดทรัพย์
รายนามคณะกรรมการตรวจสอบทรัพย์สิน
คณะรักษาความสงบเรียบร้อยแห่งชาติ ได้แปรสภาพ เป็นสภารักษาความสงบเรียบร้อยแห่งชาติ
สภารักษาความสงบเรียบร้อยแห่งชาติ
สภาฯ ตั้งขึ้นหลังประกาศใช้ธรรมนูญการปกครองราชอาณาจักร พ.ศ. 2534 ตามมาตรา 18 ให้มีสภารักษาความสงบเรียบร้อยแห่งชาติ ประกอบด้วยบุคคลตามประกาศของคณะรักษาความสงบเรียบร้อยแห่งชาติ ฉบับที่ 2 ลงวันที่ 23 กุมภาพันธ์ พ.ศ. 2534 และประกาศของคณะรักษาความสงบเรียบร้อยแห่งชาติ ฉบับที่ 5 ลงวันที่ 23 กุมภาพันธ์ พ.ศ. 2534 เป็นกรรมการ ประธานสภารักษาความสงบเรียบร้อยแห่งชาติ อาจแต่งตั้งกรรมการสภารักษาความสงบเรียบร้อยแห่งชาติเพิ่มขึ้นได้อีกไม่เกินสิบห้าคน ให้หัวหน้าคณะรักษาความสงบเรียบร้อยแห่งชาติเป็นประธานสภารักษาความสงบเรียบร้อยแห่งชาติ รองหัวหน้าคณะรักษาความสงบเรียบร้อยแห่งชาติคนหนึ่งซึ่งสภารักษาความสงบเรียบร้อยแห่งชาติแต่งตั้งเป็นรองประธานสภารักษาความสงบเรียบร้อยแห่งชาติ และให้เลขาธิการคณะรักษาความสงบเรียบร้อยแห่งชาติเป็นเลขาธิการสภารักษาความสงบเรียบร้อยแห่งชาติ ให้สภารักษาความสงบเรียบร้อยแห่งชาติแต่งตั้งบุคคลซึ่งเป็นหรือไม่ได้เป็นกรรมการสภารักษาความสงบเรียบร้อยแห่งชาติ เป็นรองเลขาธิการสภารักษาความสงบเรียบร้อยแห่งชาติคนหนึ่งหรือหลายคนก็ได้ ในกรณีที่ประธานสภารักษาความสงบเรียบร้อยแห่งชาติไม่อยู่หรือไม่อาจปฏิบัติหน้าที่ได้ ให้รองประธานสภารักษาความสงบเรียบร้อยแห่งชาติทำหน้าที่ประธานสภารักษาความสงบเรียบร้อยแห่งชาติ และในกรณีที่ประธานสภารักษาความสงบเรียบร้อยแห่งชาติ และรองประธานสภารักษาความสงบเรียบร้อยแห่งชาติไม่อยู่หรือไม่อาจปฏิบัติหน้าที่ได้ ให้กรรมการสภารักษาความสงบเรียบร้อยแห่งชาติเลือกกรรมการคนหนึ่งทำหน้าที่ประธานสภารักษาความสงบเรียบร้อยแห่งชาติ
อำนาจหน้าที่
มีอำนาจหน้าที่ร่วมกับคณะรัฐมนตรีในการกำหนดนโยบายการบริหารราชการแผ่นดินที่คณะรัฐมนตรีจะแถลงต่อสภานิติบัญญัติแห่งชาติ และเสนอแนะหรือให้ความคิดเห็นในเรื่องใดๆ ที่เห็นว่าจะเป็นประโยชน์แก่คณะรัฐมนตรีในการบริหารราชการแผ่นดิน และมีอำนาจหน้าที่อื่นตามที่บัญญัติไว้ในธรรมนูญการปกครองนี้ ในการประชุมร่วมกันของสภารักษาความสงบเรียบร้อยแห่งชาติและคณะรัฐมนตรีตามบทบัญญัติแห่งธรรมนูญการปกครองนี้ ให้ประธานสภารักษาความสงบเรียบร้อยแห่งชาติทำหน้าที่ประธานในที่ประชุม
สิ้นสุด
สภารักษาความสงบเรียบร้อยแห่งชาติสิ้นสุดลงเมื่อมีคณะรัฐมนตรีชุดใหม่เข้ารับหน้าที่ตาม มาตรา 216 ของรัฐธรรมนูญแห่งราชอาณาจักรไทย พุทธศักราช 2534
นกแบล็กเบิร์ด
นกเดินดงสีดำ หรือ นกแบล็กเบิร์ด (Blackbird; ) เป็นนกชนิดหนึ่ง ในวงศ์นกเดินดง (Turdidae) พบได้ทั่วไปในทวีปยุโรปและเอเชีย  มักอาศัยอยู่ในพื้นที่ ๆ ที่เป็นป่าโปร่ง, พื้นที่เกษตรกรรม และพื้นที่เปิดโล่งต่าง ๆ ที่ราบถึงความสูง 950 เมตร
นกตัวผู้มีขนาดใหญ่ ปากและหนังรอบตาสีเหลือง ขนลำตัวดำทั้งหมด แข้งและตีนเหลือง นกตัวเมียมีปากสีเหลืองหรือเหลืองแกมน้ำตาล ปลายอาจมีสีดำ ขนลำตัวน้ำตาลดำ คอน้ำตาลอ่อนมีลายขีดจาง ๆ
มีความยาวลำตัว 23.5 - 29 เซนติเมตร อายุเฉลี่ยของนกเดินดงสีดำคือ 2.4 ปีและนกเดินดงสีดำที่อายุยืนที่สุดที่เคยมีการค้นพบคือ 20 ปี
สำหรับในประเทศไทย ถือเป็นนกที่หายากมาก
ฤคเวท
ฤคเวท (ऋग्वेद, ฤคฺเวท, Rigveda) เป็นคัมภีร์เล่มแรกในวรรณคดีพระเวท แต่งขึ้นเมื่อราว 3,000 ปีก่อนคริสต์ศักราช เป็นตำราทางศาสนาที่เก่าแก่ที่สุดในโลก ประกอบไปด้วยบทสวดที่วางท่วงทำนองในการสวดไว้อย่างตายตัว กล่าวถึงบทสรรเสริญคุณ อำนาจแห่งเทวะ และประวัติการสร้างโลก รวมถึงหน้าที่ของพระพรหมผู้สร้างมนุษย์และสรรพสิ่ง ซึ่งจะใช้ในพิธีการบรวงสรวงเทพเจ้าต่าง ๆ ของชาวอารยัน ตามประเพณีของฮินดูแล้ว การแบ่งหมวดหมู่ของคัมภีร์พระเวทนี้ วยาส (ผู้แต่งมหากาพย์ มหาภารตะ) เป็นผู้ทำขึ้นโดยรับคำสั่งจากพระพรหมณ์ การจัดรวบรวมบทสวดในคัมภีร์ฤคเวทนี้ เรียกว่า ฤคเวทสังหิตา มีบทสวดทั้งหมด 1,028 บท เป็นหนึ่งในคัมภีร์ทั้งสี่ของศาสนาพราหมณ์-ฮินดู ซึ่งเรียกรวมกันว่า "พระเวท" และนับเป็นบทสวดที่เก่าแก่ที่สุดของมนุษยชาติ เนื้อหาด้านชาติพันธุวิทยาและภูมิศาสตร์ที่ปรากฏในฤคเวทนั้น เป็นหลักฐานแสดงว่าฤคเวทนั้นมีมานานกว่า 3,000 ปีก่อนคริสต์ศักราช
เนื้อหา
คัมภีร์ฤคเวท มักแบ่งเนื้อหาเป็น 2 ลักษณะ ลักษณะที่ 1 คือ แบ่งเป็นมัณฑละ มีด้วยกันทั้งหมด 10 มัณฑละ หรือมณฑล แต่ละมณฑลประกอบด้วยบทสวด หรือสูกตะต่างๆ แต่ละมัณฑละมีจำนวนสูกตะไม่เท่ากัน ตั้งแต่ประมาณ 50 ถึง 200 สูกตะ ในแต่ละสูกตะประกอบด้วยคาถาหรือมันตระจำนวนมากน้อยต่างกันไป นอกจากนี้อาจแบ่งฤคเวทในลักษณะที่ 2 เป็นอัษฎก โดยแบ่งได้เป็น 8 อัษฏก แต่ละอัษฏกประกอบด้วยมันตระ แต่ละมันตระประกอบด้วยวรรค แต่ละวรรคประกอบด้วยฤจะ (หรือคำ) แต่ละฤจนับแยกเป็นอักษระ (หรือ ตัวอักษร) อย่างไรก็ตาม โดยทั่วไปนิยมแบ่งเป็นมัณฑละ โดยมีรายละเอียดดังนี้
การอ้างถึงฤคเวทนิยมใช้ตัวเลขระบุลำดับที่ของหมวดนั้นๆ เช่น 1.1.1 หมายถึง มัณฑละที่ 1 สูกตะที่ 1 มันตระที่ 1 เป็นต้น,
กริชตูเรเดงโตร์
กริชตูเรเดงโตร์ (Cristo Redentor; Christ the Redeemer พระคริสต์ผู้ไถ่) เป็นอลังการประติมากรรมพระเยซูตั้งอยู่บนยอดเขากอร์โกวาดู ประเทศบราซิล สูงราว 38  เมตร โดยปอล ลันดอฟสกี ประติมากรชาวฝรั่งเศสเชื้อสายโปแลนด์เป็นผู้ออกแบบ และเอโตร์ ดา ซิลวา กอชตา วิศวกรชาวบราซิลดำเนินการสร้าง ใช้เวลาในการสร้าง 5 ปี โดยทำพิธีเปิดอย่างเป็นทางการในวันที่ 12 ตุลาคม พ.ศ. 2474
ประติมากรรมนี้ถือเป็นอนุสาวรีย์ที่มีชื่อเสียงมากที่สุดแห่งหนึ่งของโลก ทั้งยังเป็นหนึ่งในเจ็ดสิ่งมหัศจรรย์ของโลกยุคใหม่ และได้กลายมาเป็นสัญลักษณ์ของกรุงรีโอเดจาเนโร และเป็นที่ยึดเหนี่ยวทางจิตใจของชาวบราซิล มีนักท่องเที่ยวเดินทางมายังสถานที่แห่งนี้ราว 1,800,000 รายต่อปี
ATM
เอทีเอ็ม (ATM) อาจหมายถึง
วัดแก้วโกรวาราม
วัดแก้วโกรวาราม พระอารามหลวง ตั้งอยู่กลางเมืองจังหวัดกระบี่ เป็นพระอารามหลวงชั้นตรี และเป็นวัดประจำจังหวัด มีความสำคัญทั้งด้านความเป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนกธรรม-บาลี และแผนกปริยัติสามัญ ของคณะสงฆ์จังหวัดกระบี่
ที่ตั้งและอาณาเขต
ตั้งอยู่ ณ เลขที่ 82 ถนนอิศรา ตำบลปากน้ำ อำเภอเมืองกระบี่ จังหวัดกระบี่ 81000 โทรศัพท์ 075-611-252 โทรสาร 075-620-535 มีเนื้อที่ประมาณ 202 ไร่ 4 ตารางวา
ประวัติ
ประวัติการสร้างวัดเกิดขึ้นพร้อม ๆ กับการตั้งถิ่นฐานของชาวพุทธ ประมาณ 200 ครัวเรือน ณ บ้านปากน้ำ ในปี พ.ศ. 2430 ชาวบ้านได้สร้างพำนักสงฆ์ขึ้น เพื่อเป็นสถานที่ประกอบกิจกรรมทางศาสนา เรียกว่า “พำนักสงฆ์ปากน้ำ” เมื่อมีพระสงฆ์มาจำพรรษามากขึ้น จึงสร้างศาลา และกุฏิเพิ่มขึ้นตามลำดับ ให้พระสงฆ์มีที่จำพรรษา และได้ขนานนามว่า "วัดแก้วโกรวาราม" ในเวลาต่อมา
การยกฐานะเป็นพระอารามหลวง
เมื่อวันที่ 22 มีนาคม 2543 วัดแก้วโกรวารามได้ยกฐานะเป็นพระอารามหลวงชั้นตรีชนิดสามัญ เนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรพระชนมพรรษาครบ 6 รอบ
ด้านการศึกษา
วัดแก้วโกรวาราม เป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนก ธรรมะ-บาลี และแผนกปริยัติสามัญ ของคณะสงฆ์จังหวัดกระบี่ เริ่มมีการเรียนการสอนนักธรรม-บาลี ตั้งแต่พุทธศักราช 2455 ก่อนจะมีการขยายการศึกษาด้านต่าง ๆ ไปยังต่างอำเภอ ใน ปี พุทธศักราช 2500
ลำดับเจ้าอาวาส
พ.ศ. 2430-2450 สมัยที่ยังเรียกชื่อวัดปากน้ำ มีเจ้าอาวาสปกครองวัดรวม 6-7 รูป (ไม่ปรากฏชื่อ) แต่มีการบันทึกไว้เพียง 3 รูป ได้แก่
ต่อมา ปี 2450 พระแก้วโกรพ (หมี ณ ถลาง) ได้นิมนต์พระสมุห์กิ่ม พุทฺธรกฺขิโต พร้อมกับบูรณะวัดอย่างจริงจัง แล้วขนามนามวัดใหม่เป็น "วัดแก้วโกรวาราม" และมีเจ้าอาวาสปกครองดังนี้
เอกซ์บอกซ์ (ตราสินค้า)
เอกซ์บอกซ์ (Xbox) เป็นตราสินค้าวิดีโอเกมที่ไมโครซอฟท์สร้างและเป็นเจ้าของ ตราสินค้าประกอบด้วยเครื่องเล่นวิดีโอเกม 5 รุ่น รวมถึงแอปพลิเคชัน (เกม) บริการสตรีมมิง บริการออนไลน์ชื่อเอกซ์บอกซ์ไลฟ์ และแผนกพัฒนาชื่อเอกซ์บอกซ์เกมสตูดิโอส์ ตราสินค้านี้เปิดตัวครั้งแรกในสหรัฐในเดือนพฤศจิกายน ค.ศ. 2001 ด้วยการวางจำหน่ายเครื่องเล่นเกมเอกซ์บอกซ์ดั้งเดิม
อุปกรณ์ดั้งเดิมเป็นเครื่องเล่นเกมเครื่องแรกที่นำเสนอโดยบริษัทอเมริกัน หลังจากที่อาตาริ จากัวร์ หยุดวางจำหน่ายใน ค.ศ. 1996 โดยมียอดขายมากกว่า 24 ล้านเครื่องภายในเดือนพฤษภาคม ค.ศ. 2006 เอกซ์บอกซ์ 360 เครื่องเล่นเกมตัวที่สองของไมโครซอฟท์ วางจำหน่ายใน ค.ศ. 2005 และมียอดขายอยู่ที่ 86 ล้านเครื่องในเดือนตุลาคม ค.ศ. 2021 เอกซ์บอกซ์วัน เครื่องเล่นเกมตัวที่สามวางจำหน่ายในเดือนพฤศจิกายน ค.ศ. 2013 และมียอดขายอยู่ที่ 51 ล้านเครื่อง เอกซ์บอกซ์ซีรีส์เอกซ์และซีรีส์เอส เครื่องเล่นเกมเอกซ์บอกซ์รุ่นที่สี่วางจำหน่ายในเดือนพฤศจิกายน ค.ศ. 2020 หัวหน้าแผนกเอกซ์บอกซ์คือฟิล สเปนเซอร์ ซึ่งรับตำแหน่งต่อจากมาร์ก วิทเทน อดีตหัวหน้าในปลายเดือนมีนาคม ค.ศ. 2014
ราชวงศ์ที่ยี่สิบสองแห่งอียิปต์
ราชวงศ์ที่ยี่สิบเอ็ด, ยี่สิบสอง, ยี่สิบสาม, ยี่สิบสี่ และยี่สิบห้าแห่งอียิปต์โบราณ จะรวมอยู่ในกลุ่มของราชวงศ์ในสมัยช่วงระหว่างกลางที่สาม
ผู้ปกครองแห่งราชวงศ์
ฟาโรห์แห่งราชวงศ์ที่ยี่สิบสองเป็นลำดับของหัวหน้าเผ่าเมชเวส (ชนเผ่าลิเบียโบราณ) ซึ่งปกครองจากราว 943 ปีก่อนคริสตกาล จนถึง 716 ปีก่อนคริสตกาล ซึ่งตั้งรกรากอยู่ในอียิปต์ตั้งแต่ช่วงสมัยราชวงศ์ที่ยี่สิบแห่งอียิปต์ และเป็นที่รู้จักในอียิปต์ว่าเป็น "มหาประมุขแห่งมา (Ma)" ซึ่งคำว่า มา (Ma) มีความหมายเดียวกันกับเมชเวส (Meshwesh) และมาเนโธได้กล่าวว่าราชวงศ์อียิปต์พัฒนามาจากชาวลิเบียโบราณนี้ปกครองเหนือบริเวณเมืองบูบาสทิสเป็นครั้งแรก แต่ผู้ปกครองเกือบทั้งจะปกครองจากเมืองทานิส ซึ่งเป็นเมืองหลวงและเมืองที่มีการขุดหลุมฝังพระบรมศพ
ฟาโรห์อีกพระองค์ที่อยู่ในราชวงศ์นี้คือฟาโรห์ทุตเคเปอร์เร โชเชงค์ ซึ่งระยะเวลาการปกครองของพระองค์ในราชวงศ์นี้ยังไม่แน่นอน แม้ว่าพระองค์จะปกครองอียิปต์ในช่วงต้นศตวรรษที่ 9 ก่อนคริสตกาลในช่วงเวลาสั้น ๆ ระหว่างรัชสมัยฟาโรห์โอซอร์คอนที่ 1 และรัชสมัยฟาโรห์ทาเคลอตที่ 1 ส่วนผู้ปกครองที่เมืองทานิสพระองค์ถัดไปของฟาโรห์โชเชงค์ที่ 5 คือ ฟาโรห์โอซอร์คอนที่ 4 ซึ่งฟาโรห์พระองค์นี้มักสันนิษฐานว่าไม่ได้ทรงเป็นสมาชิกของราชวงศ์ที่ยี่สิบสอง เนื่องจากพระองค์ทรงปกครองในส่วนเล็กๆ ของอียิปต์ล่างร่วมกับฟาโรห์เทฟนัคห์เตแห่งซาอิส ซึ่งมีอำนาจที่ได้รับการยอมรับที่เมมฟิส และฟาโรห์ยูพุตที่ 2 แห่งลีออนโทโพลิส
รายพระนามฟาโรห์
ผู้ปกครองที่เป็นที่ทราบในช่วงราชวงศ์ที่ยี่สิบสองแห่งอียิปต์ มีดังต่อไปนี้
ราชวงศ์ที่ยี่สิบสามแห่งอียิปต์
ราชวงศ์ที่ยี่สิบสามแห่งอียิปต์เป็นราชวงศ์สาขาของราชวงศ์ที่ยี่สิบสอง ซึ่งบางทีอาจปกครองอยู่ในอียิปต์บน แม้ว่าจะมีการถกเถียงกันมากมายเกี่ยวกับประเด็นดังกล่าว ฟาโรห์จากราชวงศ์ที่ยี่สิบสามทั้งหมดทรงปกครองในอียิปต์กลางและบนรวมถึงโอเอซิสทะเลทรายตะวันตก
ค็อทบุส
ค็อทบุส (Cottbus, ; ซอร์เบียล่าง: Chóśebuz, ) เป็นเมืองหนึ่งในรัฐบรันเดินบวร์ค ประเทศเยอรมนี อยู่ห่างจากเบอร์ลินไปทางตะวันออกเฉียงใต้ประมาณ 125 ก.ม. บนแม่น้ำชเปร มีประชากร 106,415 คน สำรวจเมื่อสิ้นปี พ.ศ. 2548
ตั้งแต่ ค.ศ. 1949 จนถึงการรวมประเทศเยอรมนีใน ค.ศ. 1990 ค็อทบุสเป็นส่วนหนึ่งของประเทศเยอรมนีตะวันออก
วัฒนธรรมและการศึกษา
ค็อทบุส (Chośebuz) เป็นศูนย์กลางวัฒนธรรมของชนกลุ่มน้อยซอร์เบียล่าง ป้ายสัญลักษณ์จำนวนมากในเมืองมีสองภาษา และมี Gymnasium (โรงเรียนมัธยมศึกษาแบบยุโรป) ที่สอนเป็นภาษาซอร์เบียล่าง แต่ภาษาซอร์เบียนั้นไม่ค่อยพบใช้กันในที่ทั่วไปนัก
เมืองพี่น้อง
ค็อทบุสเป็นเมืองพี่น้องกับเมืองดังนี้:
โครงการห้องสมุดดนตรีนานาชาติ
โครงการห้องสมุดดนตรีนานาชาติ (International Music Score Library Project มีชื่อย่อว่า IMSLP) มีอีกชื่อหนึ่งว่า ห้องสมุดดนตรีเปตรุชชี (Petrucci Music Library) ตั้งตามชื่อของออตตาเวียโน เปตรุชชี (ค.ศ. 1466 – 1539) ผู้จัดพิมพ์โน้ตดนตรีชาวอิตาลี เป็นโครงการจัดตั้งห้องสมุดดนตรีออนไลน์ เพื่อเผยแพร่โน้ตดนตรีที่เป็นสาธารณสมบัติในรูปแบบวิกิ
เว็บไซต์เริ่มดำเนินการตั้งแต่เดือนกุมภาพันธ์ ค.ศ. 2006 เครื่องแม่ข่ายตั้งอยู่ที่ประเทศแคนาดาโดยใช้ซอฟต์แวร์มีเดียวิกิ ในระยะเริ่มต้นเป็นงานคอมพิวเตอร์สแกนผลงานเก่าที่หมดลิขสิทธิ์แล้ว แต่ได้เปิดโอกาสให้เจ้าของผลงานนำผลงานของตนออกเผยแพร่ในแบบครีเอทีฟคอมมอนส์ จนถึงปัจจุบันได้เผยแพร่โน้ตดนตรีมากกว่า 140,000 ชิ้น และงานบันทึกเสียงมากกว่า 5,000 ชิ้น
เมื่อวันที่ 19 ตุลาคม ค.ศ. 2007 เว็บไซต์ได้ปิดตัวลงตามคำสั่งตามกฎหมายของยูนิเวอร์ซัลเอดิชัน บริษัทผู้ตีพิมพ์ชีตมิวสิกจากเวียนนา ประเทศออสเตรีย สืบเนื่องจากผลงานที่เผยแพร่บางส่วนมีอายุระหว่าง 50 ถึง 70 ปี ถือว่าเป็นสาธารณสมบัติในประเทศแคนาดา ซึ่งกฎหมายลิขสิทธิ์ให้การคุ้มครองเป็นระยะเวลา 50 ปี ในขณะที่ประเทศอื่นบางประเทศให้การคุ้มครองเป็นระยะเวลา 70 ปี
ไมเคิล เอส. ฮาร์ต จากโครงการกูเทนแบร์ก ได้เสนอให้ความช่วยเหลือเพื่อให้โครงการนี้ดำเนินต่อไปได้ แต่ได้รับการปฏิเสธเนื่องจาก Feldmahler ผู้ดำเนินงาน IMSLP ไม่ต้องการย้ายข้อมูลไปเก็บที่เครื่องแม่ข่ายในสหรัฐอเมริกา เว็บไซต์ได้เปิดให้บริการอีกครั้งในเดือนมิถุนายน ค.ศ. 2008 โดยกำหนดนโยบายลิขสิทธิ์เคร่งครัดขึ้น ผลงานที่ถูกอัปโหลดขึ้นมาใหม่จะต้องได้รับการตรวจสอบจากผู้ดูแลจึงจะเปิดให้ดาวน์โหลดได้
แวมไพร์ อิน บรู๊คลิน
แวมไพร์ อิน บรู๊คลิน (อังกฤษ: Vampire In Brooklyn) เป็นภาพยนตร์แอคชั่น-เฮอร์เรอร์สัญชาติอเมริกา ที่ออกฉายในปี ค.ศ. 1995 กำกับโดย เวส คราเวน นำแสดงโดย เอ็ดดี้ เมอร์ฟี, แอนเจลา บาสเซตต์
เนื้อเรื่องย่อ
แมคซิมิเลี่ยน ผีดิบแวมไพร์ตัวเดียวของเผ่าที่ยังเหลือรอดบนหมู่เกาะแคริบเบียน เขาต้องหาผู้สืบทอดทายาท เขาจึงออกเดินทางไปที่บรู๊คลิน แต่พอได้พบ ริต้า ทุกอย่างกลับไม่ง่าย เพราะ จัสติซ ตำรวจสายสืบคู่หูของเธอ ที่แอบมีใจให้เธอตลอด คอยกีดกันไม่ให้เธอไปรู้จักกับชายแปลกหน้าผู้มาจากต่างถิ่นอย่างสุดฤทธิ์ เรื่องราวความฮาจึงเกิดขึ้น
ดิเอลเดอร์สครอลล์ส III: มอร์โรวินด์
ดิเอลเดอร์สครอลล์ส III: มอร์โรวินด์ (The Elder Scrolls III: Morrowind) เป็นวิดีโอเกมโอเพนเวิลด์แนวแอ็กชันเล่นตามบทบาท พัฒนาโดยเบเธสด้าเกมสตูดิโอส์ และจัดจำหน่ายโดยเบเธสด้าซอฟท์เวิร์คส์ เป็นเกมภาคหลักลำดับที่สามในชุดเกม ดิเอลเดอร์สครอลล์ส โดยเป็นเกมภาคต่อจากเกม ดิเอลเดอร์สครอลล์ส II: เดกเกอร์ฟอร์ ในปี 1996 วางจำหน่ายสำหรับไมโครซอฟท์ วินโดวส์ และ เอกซ์บอกซ์ ในปี 2002
แม้ว่าตัวเกมจะเป็นเกมแนวแฟนตาซีเป็นหลัก โดยมีองค์ประกอบรูปแบบการเล่นมากมายและแนวนิยายแฟนตาซียุคกลางและตะวันตกที่ได้รับแรงบันดาลใจจาก ดันเจียนส์ & ดราก้อนส์ และเกมเกมเล่นตามบทบาทก่อนหน้านี้ มอร์โรวินด์ ยังมีองค์ประกอบสตีมพังค์บางส่วน และได้แรงบันดาลใจมากมายจากศิลปะ สถาปัตยกรรม และวัฒนธรรมในตะวันออกกลางและเอเชียตะวันออก มอร์โรวินด์ ได้ถูกออกแบบโดยคำนึงถึงรูปแบบการเล่นที่เปิดกว้างและฟรีฟอร์ม โดยเน้นที่เนื้อเรื่องหลักน้อยกว่าภาคก่อน การตัดสินใจได้รับการตอบรับที่หลากหลาย แม้ว่าความรู้สึกดังกล่าวจะถูกบรรเทาลงเมื่อนักวิจารณ์ชื่นชมโลกของเกมที่กว้างใหญ่และมีรายละเอียดมากของ มอร์โรวินด์
มอร์โรวินด์ ประสบความสำเร็จทั้งในแง่ของคำวิจารณ์และในเชิงพาณิชย์ โดยได้รับรางวัลมากมายรวมถึงรางวัลเกมแห่งปีและขายได้กว่า 4 ล้านชุดทั่วโลกภายในปี 2005 และถูกยกให้เป็นหนึ่งในวิดีโอเกมที่ดีที่สุดเท่าที่เคยมีมา ตัวเกมยังออกภาคเสริมสองชุดคือ Tribunal และ Bloodmoon ทั้งสองได้รับการบรรจุใหม่เป็นชุดเต็ม (พร้อมกับส่วนเสริมย่อยอีกหลายรายการ) และใช้ชื่อว่า มอร์โรวินด์: เกมออฟเดอะเยียร์ ซึ่งวางจำหน่ายในเดือนตุลาคม 2003 ซอฟต์แวร์โอเพนซอร์ซและซอฟต์แวร์เกมทางเลือกเสรี OpenMW อนุญาตให้ผู้ใช้ลินุกซ์ และ แมคโอเอส รวมถึง วินโดวส์ เล่นเกมแบบเนทีฟ และสนับสนุนสำหรับกราฟิกระดับไฮเอนด์ที่เป็นตัวเลือกมากกว่าเอนจินของเบเธสด้าดั้งเดิม โดยต้องมีการติดตั้งตัวเกมดั้งเดิม เนื่องจากซอฟต์แวร์ใช้ไฟล์ข้อมูลเกมเบเธสด้า ตัวเกมยังรองรับม็อดของบุคคลที่สามจำนวนมาก มอร์โรวินด์ ยังออกภาคต่อตามมาด้วย ดิเอลเดอร์สครอลล์ส IV: อ็อบลิเวียน ในปี 2006
แคว้นเบรอตาญ
เบรอตาญ (Bretagne, ), แบรย์ส (Breizh, ) หรือ บริตทานี (Brittany) เป็นแคว้นที่ตั้งอยู่ทางตะวันตกสุดของประเทศฝรั่งเศสแผ่นดินใหญ่ ครอบคลุมพื้นที่ประมาณสี่ในห้าของจังหวัดเบรอตาญในอดีต โดยมีเมืองหลักคือแรน เบรอตาญเป็นหนึ่งในสองแคว้นของฝรั่งเศสแผ่นดินใหญ่ที่ทุกจังหวัดมีทางออกสู่ทะเล เช่นเดียวกับแคว้นคอร์ซิกา
เบรอตาญเป็นแคว้นที่ตั้งอยู่บนคาบสมุทรที่ติดต่อกับช่องแคบอังกฤษทางทิศเหนือ และติดต่อกับอ่าวบิสเคย์ทางทิศใต้ โดยมีแคว้นข้างเคียงคือแคว้นนอร์ม็องดีทางทิศตะวันออกเฉียงเหนือ และแคว้นเปอีเดอลาลัวร์ทางทิศตะวันออกเฉียงใต้ เพลงประจำแคว้นเบรอตาญคือ "โบรโกซมาซาดู" ซึ่งมีทำนองเพลงเหมือนกันและมีเนื้อร้องคล้ายกันกับเพลง "เฮนวลาดเวอนาได" ซึ่งเป็นเพลงชาติของประเทศเวลส์ ในฐานะที่เป็นแคว้นหนึ่งของประเทศฝรั่งเศส เบรอตาญมีสภาแคว้นซึ่งจัดการเลือกตั้งครั้งล่าสุดเมื่อ พ.ศ. 2564
โกวิทย์ ธารณา
นายโกวิทย์ ธารณา หรือชื่อที่รู้จักดีในฉายา วิทย์ ภาษีเจริญ สมาชิกสภาผู้แทนราษฎร แบบบัญชีรายชื่อ พรรคประชาธิปัตย์
ประวัติ
นายโกวิทย์ ธารณา เกิดเมื่อวันที่ 5 มกราคม พ.ศ. 2494 เป็นบุตรของนายบัณฑิต และนางชิต ธารณา จบการศึกษาจากคณะรัฐศาสตร์ มหาวิทยาลัยกรุงเทพธนบุรี และปริญญาโทรัฐประศาสนศาสตร์ มหาวิทยาลัยกรุงเทพธนบุรี หลักสูตรพรรคการ เมืองในระบอบประชาธิปไตย ผู้บริหารการเมือง สถาบันพระปกเกล้า หลักสูตรกฎหมายมหาชน จากมหาวิทยาลัยธรรมศาสตร์ และหลักสูตรการเจรจาไกล่เกลี่ยจากสถาบันพระปกเกล้า เสริมสร้างสังคมสันติสุขรุ่นที่1 (4ส1)
งานการเมือง
นายโกวิทย์ ธารณา เคยเป็นกรรมการบริหารพรรคมวลชน ซึ่งนำโดย ร.ต.อ.เฉลิม อยู่บำรุง แต่ต่อมาได้เป็นสมาชิกสภากรุงเทพมหานคร 2 สมัย ในปี พ.ศ. 2535 และ พ.ศ. 2537 เป็นสมาชิกสภาผู้แทนราษฎร พรรคประชาธิปัตย์ ในปี พ.ศ. 2538, พ.ศ. 2539 พ.ศ. 2550 (3 สมัย) เคยดำรงตำแหน่งที่ปรึกษาผู้ว่ากรุงเทพมหานคร (นายอภิรักษ์ โกษะโยธิน) ที่ปรึกษารัฐมนตรีว่าการกระทรวงยุติธรรม (นายสุทัศน์ เงินหมื่น) ที่ปรึกษากรรมาธิการตำรวจ ที่ปรึกษากรรมาธิการงบประมาณ ที่ปรึกษากรรมาธิการติดตามการบริหารงบประมาณ กรรมาธิการกฎหมายยุติธรรมและสิทธิมนุษยชน กรรมาธิการ ปปส. และ ปปง. กรรมาธิการงบประมาณ ปี พ.ศ. 2538 พ.ศ. 2544 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย
โอฟิโอไลต์
โอฟิโอไลต์ (Ophiolite) คือ ชุดหินที่แสดงลักษณะการลำดับชั้นหินของเปลือกโลกใต้มหาสมุทรจนถึงเนื้อโลกชั้นบน ซึ่งเกินจากการยกตัวขึ้นแล้วแทรกเข้ามาบนแผ่นดินเนื่องจากกระบวนการธรณีแปรสัณฐาน
ประวัติ
คำว่า "โอฟิโอไลต์" ใช้ครั้งแรกโดย Alexandre Brongniart เพื่อบ่งบอกถึงกลุ่มหินสีเขียว เช่น หินเซอร์เพนทิไนต์ หินไดอะเบส ในเทือกเขาแอลป์ ต่อมา Steinmann ได้ใช้รวมถึงหินละลายรูปหมอน และ หินเชิร์ต ในช่วงปลายปี 1950 ถึงต้นปี 1960 การสำรวจความผิดปกติแถบสนามแม่เหล็ก (magnetic anomaly stripes) ของพื้นทะเล ซึ่งวางตัวขนานกับเทือกเขากลางสมุทร โดย Frederick Vine และ Drummond Matthews ได้บ่งบอกถึงหมวดหินใหม่ของเปลือกโลกภาคพื้นสมุทรบริเวณเทือกเขากลางสมุทร ประกอบกับการสำรวจแผ่นพนังหิน (sheeted dike) บริเวณ Troodos ophiolite ประเทศไซปรัส โดย Ian Graham Gass และคณะ พบว่าพนังหินดังกล่าวเกิดจากการเย็นตัวของแมกมา 100% โดยไม่มีหินที่แก่กว่าปรากฏในบริเวณดังกล่าว ต่อมา Moores และ Vine ได้สรุปว่าแผ่นพนังหิน บริเวณ Troodos ophiolite ประเทศไซปรัส เกิดจากกระบวนการขยายตัวของพื้นมหาสมุทร จากนั้น คำว่า "โอฟิโอไลต์" จึงเป็นที่ยอมรับกันอย่างกว้างขวางในความหมายที่ว่า ชุดหินของเปลือกโลกใต้มหาสมุทรที่ถูกกระบวนการธรณีแปรสัณฐานนำขึ้นมาปรากฏบนแผ่นดิน
จากการพบชุดหินโอฟิโอไลต์ตามแนวเทือกเขาหลายแห่ง เช่น เทือกเขาแอลป์ เทือกเขาหิมาลัย ทำให้โอฟิโอไลต์เป็นหัวใจสำคัญของการแปรสัณฐานแผ่นธรณีภาคในปัจจุบัน
การลำดับชั้นหิน
การลำดับชั้นหินโอฟิโอไลต์ ประกอบด้วยชั้นต่าง ๆ ดังนี้
ซีโควยา
ซีโควยา (ᏍᏏᏉᏯ Ssiquoya ชื่อที่เจ้าตัวสะกด) หรือ เซโควยา (ᏎᏉᏯ Sequoya ชื่อที่มักสะกดกันในปัจจุบัน) มีชื่อในภาษาอังกฤษว่า จอร์จ กิสต์ (George Gist) (ประมาณ พ.ศ. 2310–2386) เป็นช่างเงินชาวเชโรกีและเป็นผู้ประดิษฐ์อักษรเชโรกีสำหรับเขียนภาษาเชโรกีในปีพ.ศ. 2364 ซึ่งนับว่าเป็นหนึ่งในเพียงไม่กี่ครั้งที่บุคคลผู้ไม่รู้หนังสือจะสามารถสร้างระบบการเขียนที่มีประสิทธิภาพสำหรับภาษาหนึ่งได้ อักษรเชโรกีของซีโควยาได้แพร่หลายและเป็นที่ยอมรับในหมู่ชาวเชโรกี และทำให้อัตราการรู้หนังสือของชาวเชโรกีในสมัยนั้นสูงกว่าชาวอเมริกันที่อพยพมาจากยุโรปเสียอีก
การคิดค้นระบบการเขียน
ในฐานะช่างเงิน ซีโควยาจึงได้ติดต่อกับคนผิวขาวอยู่เป็นประจำ ทำให้ซีโควยาได้เห็น "ใบพูดได้" (talking leaves) หรือหนังสือ และเกิดแรงบันดาลใจที่จะสร้างระบบการเขียนสำหรับภาษาของตนบ้าง จึงได้เริ่มการคิดค้นตัวอักษรในช่วงประมาณปีพ.ศ. 2352 ในตอนแรกซีโควยาได้พยายามสร้างตัวอักษรขึ้นมาสำหรับคำแต่ละคำ โดยใช้เวลาเป็นปีเพื่อคิดตัวอักษรโดยแทบไม่สนใจไร่นาของตนเลย ทำให้บรรดาเพื่อนและเพื่อนบ้านคิดว่าเขาเสียสติไปแล้ว กล่าวกันว่าภรรยาของเขาได้เผางานในช่วงแรก ๆ ของเขา เพราะคิดว่าเป็นเวทมนตร์
ซีโควยาไม่ประสบความสำเร็จจนกระทั่งเขาได้ล้มเลิกความตั้งใจที่จะสร้างตัวอักษรขึ้นสำหรับคำแต่ละคำ และได้พยายามที่จะสร้างตัวอักษรขึ้นมาสำหรับพยางค์แต่ละพยางค์แทน หลังจากนั้นประมาณหนึ่งเดือน เขาได้สร้างตัวอักษรขึ้นมา 86 ตัว ซึ่งหลายตัวมีหน้าตาเหมือนอักษรละตินที่เขาได้แบบอย่างมาจากหนังสือสอนสะกดคำ Janine Scancarelli นักวิชาการทางด้านอักษรเชโรกีกล่าวว่า "ตัวอักษรหลายตัวมีรูปร่างหน้าตาคล้ายคลึงกับอักษรละติน ซีริลลิก กรีก และเลขอารบิก แต่ก็ไม่มีความสัมพันธ์ทางด้านเสียงในภาษาดังกล่าวกับภาษาเชโรกีแม้แต่น้อย"
เมื่อซีโควยากลับมาทางตะวันออก เขาได้นำจดหมายปิดผนึกที่บันทึกคำพูดของหัวหน้าชาวพื้นเมืองที่อาร์คันซอมาด้วย และได้อ่านข้อความดังกล่าวให้กับชาวเชโรกีทางตะวันออกฟัง ทำให้มีชาวเชโรกีทางตะวันออกสนใจเรียนอักษรเชโรกีเพิ่มขึ้นอีก
ในปีพ.ศ. 2368 ชนชาติเชโรกีได้รับระบบการเขียนดังกล่าวอย่างเป็นทางการ และระหว่างปีพ.ศ. 2371 - 2377 นักเขียนและบรรณาธิการได้ใช้อักษรของซีโควยาตีพิมพ์ เชโรกี ฟีนิกซ์ หนังสือพิมพ์ฉบับแรกของชนชาติเชโรกี ซึ่งตีพิมพ์เป็นภาษาอังกฤษและภาษาเชโรกี
มอนเตร์เรย์
มอนเตร์เรย์ (Monterrey) เป็นเมืองหลวงของรัฐนวยโบเลออน ทางตะวันออกเฉียงเหนือของประเทศเม็กซิโก มีพื้นที่ 860 ตารางกิโลเมตร มีประชากร 1,133,814 คน (พ.ศ. 2548) และเป็นเมืองที่มีรายได้เฉลี่ยต่อหัวสูงที่สุดในประเทศเม็กซิโก
เจมส์ มิลเนอร์
เจมส์ ฟิลิป มิลเนอร์ MBE เกิดเมื่อวันที่ 4 มกราคม ค.ศ. 1986 เป็นนักฟุตบอลอาชีพชาวอังกฤษ ปัจจุบันเล่นในตำแหน่งปีก และกองกลางให้กับ ไบรตันแอนด์โฮฟอัลเบียน ในพรีเมียร์ลีก และเคยติดทีมชาติอังกฤษ เคยผ่านประสบการณ์ในการเล่นให้กับ ลีดส์ยูไนเต็ด, สวินดอนทาวน์, นิวคาสเซิลยูไนเต็ด, แอสตันวิลลา และ แมนเชสเตอร์ซิตี มีความสามารถในการเล่นปีกได้ตั้งแต่เด็ก และยังเคยเล่นในตำแหน่งฟูลแบ็กให้กับ แอสตันวิลลา ในฤดูกาล 2009–10 มาก่อน ถือว่าเป็นหนึ่งในนักเตะที่มีประสบการณ์มากที่สุดในโลก รวมถึงการเปิดบอล การอ่านวิถีบอล การตัดเกม และการป้องกัน
หลังจบฤดูกาล 2014–15 ได้ย้ายจากแมนเชสเตอร์ซิตีมาสู่ลิเวอร์พูลในแบบที่ไม่มีค่าตัว เนื่องจากหมดสัญญา นับเป็นผู้เล่นรายแรกที่ย้ายเข้าลิเวอร์พูลในฤดูกาล 2015–16
ลีดส์ยูไนเต็ด
เปิดตัวมิลเนอร์ของลีดส์ยูไนเต็ดมาวันที่ 10 พฤศจิกายน 2002 ในเกมกับเวสต์แฮมยูไนเต็ดเมื่อเขามาลงแทนเจสันวิลคอกซ์สำหรับหกนาที ลักษณะที่ทำให้เขาเป็นผู้เล่นที่อายุน้อยที่สุดที่สองที่เคยเล่นในพรีเมียร์ลีกตอนอายุ 16 ปีและ 309 วัน. [15] ในวัน Boxing Day ในปีนั้นเขาก็กลายเป็น 16 ปีและ 356 วันผู้เล่นที่อายุน้อยที่สุดที่จะทำคะแนนใน พรีเ​​มียร์ลีกโดยมีเป้าหมายในการเอาชนะซันเดอร์ 2-1 ประวัติของเขาได้ถูกทำลายโดยJames Vaughanของเอฟเวอร์ตัน
ในการแข่งขันกับเชลซีในเดือนถัดมามิลเนอร์ยิงอีกครั้งกับสัมผัสแรกคล่องแคล่วของลูกและการซ้อมรบในการสั่งซื้อเพื่อหลีกเลี่ยงการต่อสู้จากเชลซีพิทักษ์ Marcel Desailly ที่ได้รับรางวัลสรรเสริญอย่างกว้างขวางจากการแสดงความเห็น ซ้อมรบสร้างลานพื้นที่สำหรับเขาที่จะส่งมอบลูกยิงจากระยะ 18 หลา (16 ม.) ผู้สื่อข่าวได้รับความประทับใจจากผลการดำเนินงานโดยรวมของเขาในเกมนี้โดยเฉพาะอย่างยิ่งความปรารถนาของเขามีความเชื่อมั่นและความสามารถด้วยเท้าทั้งสอง เชลซีจัดการเคลาดิโอรานิเอรี่ตั้งข้อสังเกตหลังจบเกมว่ามิลเนอร์ได้ดำเนินการเช่นเดียวกับผู้เล่นที่มีประสบการณ์มากขึ้น ผลการดำเนินงานได้รับแจ้งการเปรียบเทียบกับประเทศอังกฤษนานาชาติไมเคิลโอเว่นและเวย์นรูนีย์ซึ่งได้มาถึงฟุตบอลมีชื่อเสียงในฐานะวัยรุ่น
หลังจากที่ปรากฏมากขึ้นสำหรับลีดส์, มิลเนอร์ได้ลงนามในสัญญาห้าปีกับพวกเขาที่ 10 กุมภาพันธ์ 2003 ในช่วงเริ่มต้นของฤดูกาล 2003-04 มิลเนอร์ถูกส่งเงินกู้เดือนยาวทั้งสองฝ่ายด้านสวินดอนทาวน์ที่จะได้รับ ประสบการณ์การเป็นผู้เล่นคนแรกของทีม ก่อนที่จะยุติเขาเห็นว่ามันเป็นประสบการณ์ที่มีคุณค่าในฐานะผู้เล่น เขาใช้เวลาหนึ่งเดือนกับสวินดอนเล่นในหกเกมและคะแนนสองเป้าหมายกับปีเตอร์โบโร่ และลูตัน
แต่โชคชะตาของลีดส์ยูไนเต็ดลดลง; ทีมกลายเป็นเรื่องของเรื่องราวในแง่ลบมากมายในสื่อและหลายผู้เล่นคนแรกของทีมถูกขาย มิลเนอร์กล่าวว่าเขาเชื่อว่าประสบการณ์นี้ทำให้เขามีอารมณ์ที่แข็งแกร่งและสอนให้เขาจัดการกับปัญหาของทีม ลีดส์ของการเนรเทศในที่สุดแชมป์นำไปสู่​​การเก็งกำไรในอนาคตของมิลเนอร์ที่สโมสร ท็อตแนมฮอตสเปอร์, แอสตันวิลลาและเอฟเวอร์ตันทั้งหมดแสดงความสนใจในการลงนามเขา.ในที่สุดวิลล่าและเอฟเวอร์ตันไม่ได้ทำให้ข้อเสนอและมิลเนอร์ปฏิเสธข้อเสนอจากท็อตแนมเป็นพวกเขาอยู่ไกลจากบ้านของครอบครัวที่เขายังมีชีวิตอยู่ ลีดส์ยืนยันว่าเขาจะไม่ถูกขายและประธานสโมสรในเวลาแม้กระทั่งเรียกเขาว่า "อนาคตของลีดส์" ได้.อย่างไรก็ตามปัญหาทางการเงินในที่สุดก็บังคับให้ลีดส์ที่จะขายมิลเนอร์นิวคาสเซิ ประเทศในราคาเริ่มต้น 3.6 ล้านยูโร.แม้ว่ามิลเนอร์ก็ไม่มีความสุขที่จะออกจากสโมสรที่เขาได้รับการสนับสนุนเป็นเด็กเขาอยากจะทำในสิ่งที่เป็น "อยู่ในความสนใจที่ดีที่สุดของสโมสร"และในกรกฎาคม 2004 เขาตกลงข้อตกลงห้าปีกับนิวคาสเซิล
นิวคาสเซิลยูไนเต็ด
เกมแรกมิลเนอร์ของพรีเมียร์ลีกนิวคาสเซิมาต่อสู้กับมิดเดิ้ลสที่ 18 สิงหาคม 2004 ที่เขาเล่นบนขวาสุดของสนามเป็นอนุรักษ์นิยมแม้จะมีการแนะนำอย่างสม่ำเสมอด้านซ้ายลีดส์ เมื่อถูกถามเกี่ยวกับเรื่องนี้หลังจากที่การแข่งขันมิลเนอร์กล่าวว่าเขามีการตั้งค่าที่อยู่ในสนามเขาเล่นไม่มี หนึ่งเดือนต่อมาเขาได้เปิดตัวในการแข่งขันในยุโรปเมื่อนิวคาสเซิเล่นในยูฟ่าคัพกับไบน Sakhnin จากอิสราเอลหลังจากที่เข้ามา ลงแทนโชลาอเมโอบีได้ ในเดือนเดียวกันเขาทำประตูในการแข่งขันครั้งแรกของเขากับสโมสรยังเป็นตัวแทนในการเอาชนะเวสต์บรอมวิชอัลเบียน 3-1 มันดูน่าจะเป็นเขาจะ เร็ว ๆ นี้เริ่มเกม
ในช่วงเริ่มต้นของฤดูกาล 2005-06 มิลเนอร์ทำคะแนนในนิวคาสเซิลไป 3-1 ชนะกับ FK ZTS Dubnica ในถ้วยอินเตอร์โตโตและยังตั้งอลันเชียเรอสำหรับประตูที่สามของทีม เขาทำงานที่ดีของรูปแบบในครั้งนี้ การแข่งขันอย่างต่อเนื่องเมื่อเขายิงในรอบต่อไปกับเดลาโครูนา แม้จะมีเป้าหมายเหล่านี้ข้อในการซื้อนิวคาสเซิของ Nolberto โซลาโนจากแอสตันวิลลาส่งผลให้มิลเนอร์ถูกยืมไป Villa สำหรับส่วนที่เหลือของฤดูกาล วิลล่าผู้จัดการเดวิดโอเลียรี่ที่มีการจัดการที่ลีดส์มิลเนอร์, ก็มีความสุขที่จะได้รับมิลเนอร์ในการจัดการนี​​้บอกว่าเขาเชื่อว่าวิลล่าได้ดีกว่าของการจัดการและบอกว่าเขาหวังว่าจะปรับปรุงให้เขาเป็นผู้เล่น
แอสตันวิลลา
มิลเนอร์เซ็นสัญญา 4 ปี กับแอสตันวิลลาในวันที่ 29 สิงหาคม 2008 ด้วยค่าตัว 12 ล้านปอนด์
มิลเนอร์เปิดตัวกับแอสตันวิลลา ในวันที่ 31 สิงหาคม 2008 ในการลงมาเป็นตัวสำรองในครึ่งเวลาหลังในนัดพบกับลิเวอร์พูล มิลเนอร์ทำประตูแรกให้กับแอสตันวิลลา ในการแข่งขันเอฟเอคัพ รอบที่ 3 กับจิลลิ่งแฮม ที่สนามกีฬา Priestfield ในวันที่ 4 มกราคม 2009 ซึ่งเป็นวันเกิดของปีที่ 23 ของเขา โดยเขายิงทั้ง 2 ประตูในนัดนั้นทำให้แอสตันวิลลาชนะ 2-1.
มิลเนอร์สามารถทำประตูแรกในพรีเมียร์ลีกให้กับแอสตันวิลลาในวันที่ 17 มกราคม 2009 ในแมทช์ที่ชนะซันเดอร์แลนด์ 2-1 ที่สเตเดี้ยมออฟไลท์[65], เมื่อวันที่ 7 เดือนกุมภาพันธ์ 2009 มิลเนอร์ถูกเรียกตัวติดทีมทีมชาติอังกฤษเป็นครั้งแรก หลังจากประทับใจผู้จัดการทีมชาติอังกฤษ ฟาบิโอ คาเปลโล่. [66] มิลเนอร์สร้างความประทับใจอย่างต่อเนื่องและทำประตูที่สองในพรีเมียร์ ลีกของฤดูกาลในนัดเจอกับแบล็คเบิร์น โรเวอร์ ในวันที่ 7 กุมภาพันธ์, และยิงฟรีคิกจากนอกเขตโทษในนัดที่แข่งขันบ้านกับเอฟเวอร์ตัน จากที่แอสตันวิลลาตามอยู่ 1-3 กลับมาเสมอ 3-3 ได้ในวันที่ 12 เมษายน. [67] เขาระบุด้วยว่าช่วงเวลาที่วิลล่าเป็น "ช่วงเวลาที่ดีที่สุด" ในอาชีพการเล่นอาชีพของเขา ถึงแม้ว่าการเล่นภายใต้ผู้จัดการ 13 คนและวัยเพียง 23 ปีเท่านั้น [68] [69]
ในช่วงเริ่มต้นของฤดูกาล 2009-10 มิลเนอร์ได้เข้าไปเล่นเป็นมิดฟิลด์ตัวกลาง หลังจากที่ทีมขายกัปตันทีม แกเร็ธ แบร์รี่ ให้กับแมนเชสเตอร์ซิตี [70] 28 กุมภาพันธ์ 2010 เขาทำประตูแรกในปี 2010 ในการแข่งขันฟุตบอลลีกคัพรอบชิงชนะเลิศจาก จุดโทษ อย่างไรก็ตามวิลล่าก็เป็นฝ่ายพ่าย แมนเชสเตอร์ยูไนเต็ดไป 1-2, ในฤดูกาลนั้น มิลเนอร์จบฤดูกาลด้วยการยิง 12 ประตูและได้รับการโหวตให้เป็นผู้เล่นแห่งปีของสโมสรแอสตันวิลลา และได้รางวัลนักเตะดาวรุ่งแห่งปีของ PFA ด้วย [71] [72]
เมื่อวันที่ 19 พฤษภาคม 2010 แมนเชสเตอร์ซิตีทำยื่นข้อเสนอมูลค่า 20 ล้านปอนด์ แต่ได้รับการปฏิเสธ [73], ในวันที่ 22 กรกฎาคม 2010 มาร์ติน โอนีล ผู้จัดการทีมแอสตันวิลลาได้กล่าวว่ามิลเนอร์ได้แสดงความปรารถนาที่จะออกจากวิลล่าเพื่อไปเล่นให้กับแมนเชสเตอร์ซิตี แต่จะเป็นแค่ขายในราคาที่เหมาะสม [74] , 14 สิงหาคมแม้จะเป็นช่วงที่มีการเจรจาเพื่อย้ายไปแมนเชสเตอร์ซิตี, มิลเนอร์ลงเล่นเกมแรกในฤดูกาลให้วิลล่า ในการพบกับทีม เวสต์แฮม ยูไนเต็ด ซึ่งมิลเนอร์สามารถทำประตูที่สามให้กับวิลล่าได้ และแฟนฟุตบอลได้ยืนขึ้นตบมือให้กับมิลเนอร์ เมื่อเขาถูกเปลี่ยนตัวออกเมื่อใกล้จะหมดเวลาการแข่งขัน
แมนเชสเตอร์ซิตี
มิลเนอร์ทำแต้มแรกเป้าหมายของเขาในพรีเมียร์ลีกแมนเชสเตอร์ซิตีกับเอฟเวอร์ตันในวันที่ 24 กันยายน 2011 สองแมตช์ต่อมาเขาทำแต้มที่สองของเขากับอดีตสโมสรแอสตันวิลลาชนะ 4-1 สัปดาห์ต่อมามิลเนอร์มีมือในสองประตูแมนเชสเตอร์ซิตีชนะแมนเชสเตอร์ดาร์บี้ที่ Old Trafford 6-1, ก่อให้เกิดความพ่ายแพ้ในบ้านลีกแมนฯ ยูไนเต็ดที่หนักที่สุดนับตั้งแต่ปี 1930 [81] เมื่อวันที่ 3 เดือนมกราคม 2012, มิลเนอร์ทำประตูที่สามของเขา ฤดูโทษกับลิเวอร์พูล แมนเชสเตอร์ซิตีชนะการแข่งขัน 3-0 ในช่วงเวลาของฤดูกาล 2011-12 มิลเนอร์ทำ 26 พรีเมียร์ลีกแมนเชสเตอร์ซิตีได้รับรางวัลชื่อลีกเป็นครั้งแรกในรอบ 44 ปี ที่ 6 ตุลาคม 2012, มิลเนอร์ทำประตูแรกของฤดูกาล 2012-13 จากฟรีคิกในการปิดผนึกเอาชนะซันเดอร์ 3-0. [82] เมื่อวันที่ 20 ตุลาคมที่เขาได้รับเป็นครั้งแรกบัตรสีแดงของเขาในพรีเมียร์ลีกใน 2- ชนะ 1 ที่เวสต์บรอมวิชอัลเบียน. [83] เมื่อวันที่ 28 พฤศจิกายนที่เขายิงไปที่วีแกนแอ ธ เลติกในชนะซิตี้ 2-0 เมื่อวันที่ 13 มกราคม 2013, เขาเปิดประตูเมืองใน 2-0 ชนะไปที่อาร์เซนอลก็เป็นครั้งแรกที่ผู้เล่นตีได้คะแนนไปที่อาร์เซนอลในลีกมาตั้งแต่ปี 2007 และซิตี้ชนะครั้งแรกในลีกที่อาร์เซนอลตั้งแต่ปี 1975 [84] ในวันที่ 8 เมษายนที่เขายิงในแมนเชสเตอร์ดาร์บี้เป็นซิตี้ชนะแมนเชสเตอร์ยูไนเต็ด 2-1 ที่ Old Trafford. [85]
ฤดูกาล 2015–16
ในวันที่ 4 มิถุนายน ค.ศ. 2015 มิลเนอร์ได้ย้ายจากแมนเชสเตอร์ซิตีมาสู่ลิเวอร์พูลแบบไม่มีค่าตัว เนื่องจากหมดสัญญา โดยมิลเนอร์ได้สวมเสื้อหมายเลข 7 ต่อมา ในวันที่ 7 สิงหาคม ปีเดียวกัน มิลเนอร์ได้มีการแต่งตั้งให้เป็นรองกัปตันทีม ต่อมา ในวันที่ 9 สิงหาคม ค.ศ. 2015 มิลเนอร์ได้ลงเล่นให้กับ ลิเวอร์พูล เป็นนัดแรกในนัดที่ ลิเวอร์พูล เอาชนะ สโตกซิตี 1-0 ที่บริแทนเนียสเตเดียม
ในวันที่ 24 สิงหาคม ค.ศ. 2015 มิลเนอร์ สวมปลอกแขนกัปตันทีมลิเวอร์พูลนัดแรกแทน จอร์แดน เฮนเดอร์สัน ที่ไม่ได้ลงสนาม ในนัดที่ ลิเวอร์พูล เสมอกับ อาร์เซนอล 0-0 ที่เอมิเรตส์สเตเดียม ต่อมา ในวันที่ 26 กันยายน ค.ศ. 2015 มิลเนอร์ ทำประตูแรกในสีเสื้อของลิเวอร์พูล ในพรีเมียร์ลีก ฤดูกาล 2015–16 นัดที่ ลิเวอร์พูล เปิดสนามแอนฟีลด์เอาชนะทีมเก่าของเขา แอสตันวิลลา 3-2 ต่อมา ในวันที่ 26 พฤศจิกายน ค.ศ. 2015 ยูฟ่ายูโรปาลีก ฤดูกาล 2015–16 รอบแบ่งกลุ่ม มิลเนอร์ ทำประตูแรกในยูฟ่ายูโรปาลีกด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ บอร์โด 2-1 ต่อมา ในวันที่ 29 พฤศจิกายน ค.ศ. 2015 มิลเนอร์ ทำประตูชัยด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ สวอนซีซิตี 1-0
ในวันที่ 23 มกราคม ค.ศ. 2016 มิลเนอร์ ทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ นอริชซิตี ที่แคร์โรว์โรด 5-4 ต่อมา ในวันที่ 14 กุมภาพันธ์ ค.ศ. 2016 มิลเนอร์ ทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 6-0 ต่อมา ในวันที่ 25 กุมภาพันธ์ ค.ศ. 2016 ยูฟ่ายูโรปาลีก รอบ 32 ทีมสุดท้าย นัดที่สอง มิลเนอร์ ทำประตูชัยด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ เอาก์สบวร์ก 1-0 รวมผลสองนัด ลิเวอร์พูล เอาชนะ เอาก์สบวร์ก 1-0 ช่วยให้ ลิเวอร์พูล ผ่านเข้ารอบ 16 ทีมสุดท้าย ยูฟ่ายูโรปาลีก ได้สำเร็จ ต่อมา ในวันที่ 2 มีนาคม ค.ศ. 2016 มิลเนอร์ ทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะทีมเก่าของเขา แมนเชสเตอร์ซิตี 3-0
ฤดูกาล 2016–17
ในวันที่ 27 สิงหาคม ค.ศ. 2016 มิลเนอร์ทำประตูแรกในพรีเมียร์ลีก ฤดูกาล 2016–17ด้วยลูกจุดโทษ ในนัดที่ ลิเวอร์พูล เสมอกับ ทอตนัมฮอตสเปอร์ ที่ไวต์ฮาร์ตเลน 1-1 ต่อมา ในวันที่ 24 กันยายน ค.ศ. 2016 มิลเนอร์ยิง 2 ประตูด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ ฮัลล์ซิตี 5-1 ต่อมา ในวันที่ 1 ตุลาคม ค.ศ. 2016 มิลเนอร์ทำประตูที่ 4 ในพรีเมียร์ลีกด้วยลูกจุดโทษ ในนัดที่ ลิเวอร์พูล เอาชนะ สวอนซีซิตี ที่ลิเบอร์ตีสเตเดียม 2-1 ต่อมา ในวันที่ 26 พฤศจิกายน ค.ศ. 2016 มิลเนอร์ทำประตูที่ 5 ในพรีเมียร์ลีกด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ ซันเดอร์แลนด์ 2-0
ในวันที่ 15 มกราคม ค.ศ. 2017 มิลเนอร์ทำประตูที่ 6 ในพรีเมียร์ลีกด้วยลูกจุดโทษ ในนัดที่ ลิเวอร์พูล เสมอกับ แมนเชสเตอร์ยูไนเต็ด ที่โอลด์แทรฟฟอร์ด 1-1 ต่อมา ในวันที่ 19 มีนาคม ค.ศ. 2017 มิลเนอร์ทำประตูที่ 7 ในพรีเมียร์ลีกด้วยลูกจุดโทษ ในนัดที่ ลิเวอร์พูล เสมอกับทีมเก่าของเขา แมนเชสเตอร์ซิตี ที่เอติฮัดสเตเดียม 1-1 ต่อมา ในวันที่ 7 พฤษภาคม ค.ศ. 2017 มิลเนอร์ยิงจุดโทษพลาดลูกแรก ในนัดที่ ลิเวอร์พูล เปิดสนามแอนฟีลด์เสมอกับ เซาแทมป์ตัน 0-0 ทำให้พลาดคว้า 3 แต้มอย่างน่าเสียดาย จบฤดูกาล มิลเนอร์ยิงประตูในพรีเมียร์ลีก 7 ประตูจาก 36 นัด ช่วยให้ ลิเวอร์พูล จบอันดับที่ 4 และคว้าโควต้าแชมเปียนส์ลีก ในฤดูกาลหน้าได้สำเร็จ
ฤดูกาล 2017–18
ในวันที่ 5 มกราคม ค.ศ. 2018 เอฟเอคัพ รอบสาม มิลเนอร์ทำประตูแรกในฤดูกาล 2017–18 ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน คู่ปรับร่วมเมือง 2-1 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ ต่อมา ในวันที่ 24 เมษายน ค.ศ. 2018 ยูฟ่าแชมเปียนส์ลีก รอบรองชนะเลิศ นัดแรก มิลเนอร์จ่ายบอลให้ โรแบร์ตู ฟีร์มีนู ในนัดที่ ลิเวอร์พูล เปิดสนามแอนฟีลด์เอาชนะ โรมา 5-2 ทำให้ มิลเนอร์เป็นนักเตะคนแรกในประวัติศาสตร์ ยูฟ่าแชมเปียนส์ลีกที่ทำ 9 แอสซิสต์ในฤดูกาลเดียว
ฤดูกาล 2018–19
ในวันที่ 20 สิงหาคม ค.ศ. 2018 มิลเนอร์ทำประตูแรกในพรีเมียร์ลีก ฤดูกาล 2018–19 ด้วยลูกจุดโทษ ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 2-0 ทำให้ มิลเนอร์เป็นนักเตะคนแรกที่ทำ 8 ประตูติดต่อกันในพรีเมียร์ลีกจากการสังหารจุดโทษ ต่อมา ในวันที่ 18 กันยายน ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C มิลเนอร์ทำประตูแรกในยูฟ่าแชมเปียนส์ลีก ฤดูกาล 2018–19 ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ ปารีแซ็ง-แฌร์แม็ง จากฝรั่งเศส 3-2 ต่อมา ในวันที่ 3 พฤศจิกายน ค.ศ. 2018 มิลเนอร์ทำประตูที่ 2 ในพรีเมียร์ลีก ในนัดที่ ลิเวอร์พูล เสมอกับ อาร์เซนอล 1-1 ที่เอมิเรตส์สเตเดียม ต่อมา ในวันที่ 28 พฤศจิกายน ค.ศ. 2018 ยูฟ่าแชมเปียนส์ลีก ฤดูกาล 2018–19 รอบแบ่งกลุ่ม กลุ่ม C มิลเนอร์ทำประตูที่ 2 ในยูฟ่าแชมเปียนส์ลีก ด้วยลูกจุดโทษ ในนัดที่ ลิเวอร์พูล พ่ายแพ้ ปารีแซ็ง-แฌร์แม็ง ที่ปาร์กเดแพร็งส์ จากฝรั่งเศส 1-2 ต่อมา ในวันที่ 5 ธันวาคม ค.ศ. 2018 มิลเนอร์ทำประตูที่ 3 ในพรีเมียร์ลีก ในนัดที่ ลิเวอร์พูล เอาชนะ เบิร์นลีย์ ที่เทิร์ฟมัวร์ 3-1 ต่อมา ในวันที่ 8 ธันวาคม ค.ศ. 2018 มิลเนอร์ เป็นนักเตะคนที่ 13 ที่ลงสนามครบนัดที่ 500 ในพรีเมียร์ลีก นัดที่ ลิเวอร์พูล เอาชนะ บอร์นมัท ที่วิตาลิตี้ สเตเดียม 4-0 ต่อมา ในวันที่ 17 มีนาคม ค.ศ. 2019 มิลเนอร์ทำประตูที่ 4 ในพรีเมียร์ลีกด้วยลูกจุดโทษ ในนัดที่ ลิเวอร์พูล เอาชนะ ฟูลัม ที่เครเวนคอตทิจ 2-1 ต่อมา ในวันที่ 21 เมษายน ค.ศ. 2019 มิลเนอร์ทำประตูที่ 5 ในพรีเมียร์ลีกด้วยลูกจุดโทษ ในนัดที่ ลิเวอร์พูล เอาชนะ คาร์ดิฟฟ์ซิตี ที่คาร์ดิฟฟ์ซิตีสเตเดียม 2-0
ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ